Interakcia
Dobrý deň,beriem od bolesti Palexia môžem ju skombinovať napríklad s guajacuran alebo sirdalud?Nie naraz ale tak po dvoch hodinách?medzi liekmi? Palexia nepostačuje potlačiť bolesť a bez povolenia lekára nemôžem veľmi upraviť dávkovanie.Ďakujem za odpoveď
Dobrý deň,
ďakujeme za Vašu otázku.
Medzi liekmi Palexia a Guajacuran, resp. Sirdalud bola pozorovaná klinicky závažná interakcia, v dôsledku ktorej sa môže zosilniť centrálne tlmivý účinok  týchto liekov. Uvedená kombinácia liekov sa neodporúča a ak je nevyhnutná, je potrebné dôkladné sledovanie životných funkcií u pacienta. Vzhľadom na to, že Palexia je liek určený na liečbu stredne silnej až silnej bolesti, jeho nedostatočný účinok je potrebné oznámiť ošetrujúcemu lekárovi, ktorý zváži ďalší postup v liečbe. Samovoľné pridávanie iných liekov od bolesti neodporúčam.
Prajem skorú úľavu od ťažkostí.
S pozdravom
PharmDr. Veronika Kiabová